**Referat af bestyrelsesmøde i Gårdlauget Vejlegadekarreen afholdt tirsdag den 12. okt 2021**

Tilstedeværende: Jeppe Kristensen, Dorthe Harbo Andersen, Anne Vejlstrup og Carsten Lund. Afbud fra Casper Berg.

**Dagsorden**:
1. Godkendelse af referat fra seneste møde.

2. Supplering af bestyrelsen

3. Overdækning på affaldspergolaer

4. Vicevært, gartner og affald

5. Vedligeholdelse og nyt fra Plantegruppen

6. Eventuelt

- Andet

7. Dato for næste møde

**1. Godkendelse af referat fra seneste møde**

Referatet fra seneste møde den 8. juli 2021 blev godkendt uden bemærkninger.

**2. Supplering af bestyrelsen**

- Benedicte er trådt ud, Anne træder ind i stedet.

Ingen bemærkninger til dette.

**3. Overdækning på affaldspergolaer**
- Opdatering siden sidst. Er vi nået videre?

Ikke så meget nyt. Næste skridt er fortsat at vi skal finde ud af hvilke tilbud vi vil indhente. Dorthe vil kigge på det til en start. Dorthe vender retur med svar 24/10

Inspiration fra pjece som Jeppe har fundet. Stadig overvejelser omkring tilladelse drøftes.

**4. Vicevært, gartner og affald**

- Status. Der har hidtil været udgifter på 9.625 kr. til MNs gartnerarbejde (budget: 15.000) og 4.912,50 kr. til ekstra afhentninger af storskrald (budget: 10.000).

Nuværende gartnerløsning synes for dyr ifht. hvad vi får. Forslag om at få gartnerfirma ud og give tilbud. Fx alt-mulig-mand ”Ole” på Østerbro eller Steenbroens træpleje og anlæg som konsulentfirma på gartnerarbejde.

Vi har bestilt afhentning af storskrald x3. Nu kommer de hver tirsdag. Det fungerer godt. Nogle beboere er fortsat dårlige til at sortere skrald og storskrald. Ofte bruges storskrald til folks byggeaffald – ikke okay. Jeppe må ofte rydde op efter det.

Diskussion omkring relevans af alle affaldscontainer – har vi behov for fx x2 bioaffald og x2 til metal. Måske det med tiden vil blive relevant med de ekstra vi har nu.

**5. Vedligeholdelse og nyt fra Plantegruppen**

- Indkøb: Nyt tørrestativ, slangevogn.

Nyt tørrestativ indkøbt. Vi har købt ny vandvogn/slangevogn. Fungerer godt. Snak om evt. indkøb af plæneklipper.

- Skader på græs/planter ved byggearbejde (Horsensgade 3-5)

Vokset pænt op igen efter det er blevet klippet til. Ingen øvrige bekymrende skader.

- Plantegruppen, indkøb af planter i stedet for de døde, der er fjernet. Budget? Dato?

Næste møde i planteudvalget er 24/10 kl 10. Vi skal have købt og plantet. Jeppe og Dorthe mødes 13/10 og vurderer indkøbsbehov. Budget ca 5000 kr.

**6. Eventuelt**

- Vi skal have hjulpet Dorthe med at oprette sig som bruger på hjemmesiden

Det har Dorthe selv klaret forinden mødet. Nu er alle oprettet.

- Lille klage over hundeluftning

Hundeejer der går tur med hund i gården. Der står ikke noget i gårdregler om dette. Hvis et fortsat problem må det tages videre til generelforsamlingen. Det forventes selvfølgelig at folk rydder op efter deres hunde.

- Andet

4 foreninger har ikke betalt kontingent endnu. Skulle være betalt 1/10. Obs på dette.

**7. Dato for næste møde**

- tirsdag den 30/11 2021 kl 19-20